शिकायती पत्र में क्षेत्र के लोगों का कहना है कि कांडा-रावतसेरा मार्ग, बेरीनाग-चंतोला मार्ग, चंतोला-खातीगांव मार्ग का कार्य आज तक पूरा नहीं हो सका है। निर्माण कार्य पूरा करने के लिए कई बार मांग कर दी है, लेकिन आज तक कोई सुनवाई नहीं हो सकी है। ग्रामीणों ने कहा कि बेरीनाग-चंतोला मार्ग बागेश्वर और पिथौरागढ़ जिलों को जोड़ता है। पिथौरागढ़ से कार्य प्रगति पर है जबकि बागेश्वर में अभी भी निर्माण कार्य शुरू नहीं हुआ है। उन्होंने विधायक से शीघ्र विभागीय अधिकारियों के साथ स्थलीय निरीक्षण करने की मांग की। ग्रामीणों का कहना है कि क्षेत्र के लोगों को संचार सेवा देने के लिए वहां बीएसएनएल का एक ही मोबाइल टावर है। एक और टावर क्षेत्र में लगाने की मांग की गई। दल में समिति के अध्यक्ष सतीश उप्रेती, ब्लाक अध्यक्ष दीप कांडपाल, महासचिव मनोज राठौर, कमल रावत, सुनील रावत आदि मौजूद थे।